FC Red Bull Salzburg

FC Red Bull Salzburg je profesionalni nogometni klub iz Salzburga, Austrija. Takmiči se u Bundesligi Austrije. Osnovan je 13. septembra 1933. godine pod imenom SV Austria Salzburg. 1978. mjenja se ime u SV Casino Salzburg, potom 1997. u SV Wüstenrot Salzburg. Dana 6. aprila 2005. kupila ih je kompanija Red Bull nakon čega ime mjenjaju u Red Bull Salzburg. Tek je 90-ih godina 20. vijeka klub postizao velike rezultate osvojivši 3 naslova prvaka Austrije, te izgubivši 1994. u finalu Kupa UEFA od milanskog Intera. U klubu su nekad nastupali veliki igrači kao Oliver Bierhoff, Thomas Häßler i Toni Polster. Historija Klub je osnovan 13. septembra 1933. godine. Prvobitno je nosio ime Austria Salzburg. Klub je prestao da postoji 1950. godine ali te iste godine je ponovo formiran. Zvanično ime kluba je prvi put promijenjeno 1978. u Casino Salzburg. Pod tim imenom su nastupali do 1997. kada ponovo mijenjaju ime u Vestenrot Salzburg. Kompanija Red Bull je klub preuzela 6. aprila 2005. Tada je po treći put promijenjeno ime kluba, ovoga puta u Red Bull Salzburg, kako se i danas zove. Pored imena, promijenjen je i grb. Uklonjena je godina osnivanja kluba i grb je redizajniran da podsjeća na logo kompanije. Tradicionalna boja kluba, ljubičasto-bijela, je zamijenjena crveno-bijelom. Novi vlasnici su isticali da njihov klub nema nikakve veze sa starim, da je to potpuno nov tim koji je tek osnovan. Kao godinu osnivanja na svom grbu su istakli godinu preuzimanja, a trofeje osvojene pod drugim imenom nisu priznavali kao svoje. UEFA ih je obavijestila da se sa pravnog aspekta klub ne može smatrati tek osnovanim, te im je zabranila isticanje 2005. godine kao godine osnivanja. Pored toga im je naloženo da na svim mjestima na kojima navode osvojene trofeje moraju navoditi i one osvojene prije preuzimanja. Tri sporne osvojene titule prvaka, prvobitno uklonjene, nakon odluke UEFE ponovo su pobrojane među osvojenim trofejima kluba na zvaničnom sajtu. Godina preuzimanja je uklonjena sa grba a prava godina osnivanja nije vraćena. Odmah po promijeni uprave doveden je Giovanni Trapattoni na mjesto trenera a za njegovog pomoćnika je postavljen Lothar Matthäus. Ta promijena u stručnom štabu i dovođenje ovih zvučnih imena, imalo je za cilj, da navijačima predstavi velike ambicije novog rukovodstva. Navijači su se žestoko protivili ovim promijenama i protestovali su punih pet mjeseci. Ovaj protest su podržale mnoge navijačke grupe širom Evrope. Nakon neuspjelih pregovora vođenih između vlasnika i navijača, većina navijača je prestala da bodri ovaj klub i osnovala je novi klub, SV Austria Salzburg. Uspjesi Bundesliga Austrije (17): 1993/94, 1994/95, 1996/97, 2006/07, 2008/09, 2009/10, 2011/12, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23. Kup Austrije (5): 2011/12, 2013/14, 2014/15, 2015/16, 2016/17. (5): 1973/74, 1979/80, 1980/81, 1999/2000, 2017/18. Superkup Austrije (3): 1994, 1995, 1997. Kup UEFA (1): 1993/94. Menadžeri Reference Vanjski linkovi Službena stranica FC Red Bull Salzburg na zvaničnoj stranici UEFA-e